वीडियो देख भड़के यूजर्स, बोले- ये तो हैरेसमेंट है
आदित्य रॉय कपूर को जबरदस्ती किस लगी फीमेल फैन, Users got angry after watching the video, said - this is harassment
आदित्य रॉय कपूर इन दिनों अपनी अपकमिंग सीरीज 'द नाइट मैनेजर' को लेकर चर्चा में बने हुए हैं। हाल ही में सीरीज की स्क्रीनिंग रखी गई थी। आदित्य स्क्रीनिंग से वापस लौट रहे थे तभी उनके साथ एक अजीब घटना हो गई, जिसका एक वीडियो सामने आया है। दरअसल, एक फीमेल फैन आदित्य को जबरदस्ती किस करने की कोशिश करने लगी। इस वीडियो को देखने के बाद सोशल मीडिया पर फैंस हैरान हैं।
फीमेल फैंन ने की जबरदस्ती किस करने की कोशिश 
इस वीडियो में एक महिला आदित्य के साथ सेल्फी लेने के लिए पहुंचती है। वह सेल्फी क्लिक कराती है इसके बाद वह जबरदस्ती आदित्य के गाल पर किस करने की कोशिश करने लगती है। आदित्य मुस्कुराते हुए उसे किसी तरह रोकने की कोशिश करते हुए नजर आए। वह महिला को पीछे करते हैं, बावजूद इसके फैन नहीं मानी, और आखिरी में जाते-जाते उनके हाथ को चूम ही लेती है।
वीडियो देख भड़के यूजर्स 
इस वीडियो के सामने आते ही सोशल मीडिया पर यूजर्स ने फीमेल फैन की जमकर क्लास लगाई। एक यूजर ने लिखा, 'हे भगवान! इस तरह का हैरेसमेंट ठीक नहीं है! लोगों को क्या दिक्कत है? यहां तक ​​कि मैं भी उसे पसंद करती हूं, लेकिन मैं जबरदस्ती उसे किस करने की कोशिश नहीं करूंगी। तो दूसरे ने लिखा,'आंटी कंट्रोल'।